REPUBLIKA HRVATSKA

ŽUPANIJA OSJEČKO-BARANJSKA

OPĆINA ĐURĐENOVAC

**OSNOVNA ŠKOLA**

**JOSIPA JURJA STROSSMAYERA**

**KARDINALA ALOJZIJA STEPINCA bb**

**ĐURĐENOVAC**

KLASA:003-06/21-02/05

URBROJ:2149-08-21-10-01

Đurđenovac, 29.travnja 2021.

**ZAPISNIK S PRVE (KONSTITUIRAJUĆE) SJEDNICE**

 **ŠKOLSKOG ODBORA**

**održane dana 29.travnja 2021.**

**ZAPISNIK**

s prve (konstituirajuće) sjednice Školskog odbora koja se održava u četvrtak, 29.travnja 2021. u učionici likovne/tehničke kulture u Matičnoj školi u Đurđenovcu, Kardinala Alojzija Stepinca bb, uz poštivanje svih epidemioloških mjera, s početkom u 13:45 sati.

NAZOČNI: 1.Toni Markotić,

 2. Ana Peršić,

 3.Goran Knežević,

 4. Dragica Purgar,

 5. Krešimir Abičić,

 6. Oliver Abičić.

NIJE NAZOČAN: 1.Tomislav Abičić.

Ostali nazočni: ravnateljica Škole Martina Pavlić, prof.

 tajnica Škole, Sanja Ružić (zapisničar).

Ravnateljica Škole pozdravlja sve nazočne i objašnjava da je sazvala ovu prvu ( konstituirajuću) sjednicu Školskog odbora u roku od petnaest (15) dana nakon provedenih izbora i imenovanja članova Školskog odbora iz reda učitelja i stručnih suradnika, iz reda roditelja, predstavnika radnika, te nakon primitka akta Osnivača Osječko-baranjske županije o imenovanju tri člana Školskog odbora.

Članovi Školskog odbora imenuju se na vrijeme od četiri godine i mogu biti ponovno imenovani, a mandat članova teče od dana konstituiranja Školskog odbora, odnosno od danas, 29.travnja 2021.

Konstituirajuću sjednicu do izbora predsjednika vodi najstariji član Školskog odbora.

Ravnateljica Škole predaje riječ najstarijoj članici Školskog odbora, Dragici Purgar.

Dragica Purgar pozdravlja sve nazočne i utvrđuje da je sjednici nazočna većina članova i konstatira da se mogu donositi pravovaljane odluke i zaključci, te predlaže sljedeći

**DNEVNI RED**

1. **Izvješće o imenovanim članovima Školskog odbora,**
2. **Izbor predsjednika i zamjenika predsjednika Školskog odbora.**

Svi članovi, jednoglasno sa šest (6) glasova ZA prihvaćaju predloženi dnevni red.

**AD 1.**

Dragica Purgar objašnjava da su nakon provedenih izbora, u Školski odbor imenovani :

* iz reda učitelja i stručnih suradnika: Toni Markotić,

 Ana Peršić,

* iz reda roditelja: Goran Knežević,
* kao predstavnik radnika: Dragica Purgar.

Osnivač Osječko-baranjska županija imenovala je tri člana: Krešimir Abičić, Oliver Abičić i Tomislav Abičić.

**AD 2.**

Dragica Purgar poziva nazočne članove da predlože članove Školskog odbora za predsjednika i zamjenika predsjednika Školskog odbora.

Članica Školskog odbora Ana Peršić predlaže da predsjednik Školskog odbora bude Toni Markotić, koji se slaže s prijedlogom.

Toni Markotić, za zamjenika predsjednika predlaže Dragicu Purgar, koja se slaže s prijedlogom.

Članovi Školskog odbora glasuju javno, dizanjem ruke.

Dragica Purgar konstatira da je Toni Markotić izabran za predsjednika Školskog odbora, jednoglasno sa pet (5) glasova ZA.

Toni Markotić nije sudjelovao u glasovanju.

Dragica Purgar konstatira da je ona izabrana za zamjenika predsjednika Školskog odbora, jednoglasno sa šest (6) glasova ZA.

**ZAKLJUČAK:**

1. **TONI MARKOTIĆ, IMENUJE SE ZA PREDSJEDNIKA ŠKOLSKOG ODBORA,**
2. **DRAGICA PURGAR, IMENUJE SE ZA ZAMJENICU PREDSJEDNIKA ŠKOLSKOG ODBORA.**

Dragica Purgar prepušta vođenje sjednice izabranom predsjedniku Školskog odbora.

Predsjednik Školskog odbora Toni Markotić navodi da Školski odbor temelji svoj rad na odredbama Zakona o odgoju i obrazovanju u osnovnoj i srednjoj školi, Statutu Škole, Poslovniku o radu kolegijalnih tijela, Zakona o radu, Kolektivnim ugovorima i ostalim općim aktima i propisima koje se odražavaju na njegov rad.

Sukladno odredbama Statuta Škole, predsjednik Školskog odbora:

* saziva sjednice Školskog odbora,
* utvrđuje prijedlog dnevnog reda Sjednica,
* priprema i razmatra materijale za Sjednicu,
* vodi Sjednice Školskog odbora,
* vodi računa da se sjednice održavaju u skladu sa zakonskim odredbama te odredbama općih akata,
* skrbi o održavanju reda na sjednici te obavlja i druge radnje i poslove utvrđene Poslovnikom o radu kolegijalnih tijela.

U slučaju spriječenosti obavljanja dužnosti, predsjednika Školskog odbora zamjenjuje zamjenik predsjednika Školskog odbora.

Ako su predsjednik i zamjenik predsjednika Školskog odbora spriječeni voditi sjednicu, Školski odbor na sjednici određuje osobu iz reda članova Školskog odbora koji će predsjedavati sjednici.

Budući da je dnevni red iscrpljen u cijelosti, sjednica završava u 14:10 sati.

Zapisničar:

Sanja Ružić

tajnica Škole

Predsjednik Školskog odbora:

Toni Markotić, prof.